Begoña del Teso

Begoña del Teso (Donostia, Gipuzkoa, 1955) zinema-kritikari eta kazetaria da. Euskal Herriko hainbat hedabidetan euskaraz nahiz gaztelaniaz lan egin izan du: Euskadi Irratia, Diario Vasco, Berria, ...

 Bizialdia 

 Zinema kazetaria 
Itzultzaile izateko prestatu zen, hizkuntzek eskaintzen dituzten joko maltzurrak oso gustuko dituelako. Baina gero, bidean zinema, motoak, zezenak eta komunikabide batzuk gurutzatu ziren. Alemana ikasten du, oso maitea duen Berlin hiria hobeto ezagutzeko.

Ohiko kolaboratzailea izaten da Donostiako Giza Eskubideen Zinemaldiarekin eta Fantasiazko eta Beldurrezko Zinemaren Astearekin.

Banpiroen, motorren, zezenen eta Corto Maltesen inguruko gaiekin zaletasun amorratua du. Baita eskrima, Londres, Berlin, Venezia, boxeoa, Macbeth eta Maléfica-rekin.

Zinema kritikak idazteaz gain, zezenketei buruzkoak ere idazten ditu.

 Gorputz zaildua 
Zodiac batek harrapatu zuen Donostiako Kontxan, Castillejo de Jacan basurde batek hozka egin zion, Lasturren bi behi gorrik iraulita, Santa Barbara suziriak erreta Donostiako 27. poligonoan, eta bere motorretan hezur batzuk apurtu ditu.

Baina egunero bainatzen da itsasoan, eta kirol-eskrima egiten du.

 Sariak 

 2021ean Euskal Kazetariak ataleko saria eman zioten Euskal Kazetarien Elkarteak eta Kazetarien Euskal Elkargoak.

 Erreferentziak 

 Kanpo estekak 
 Begoña del Teso. Diario Vasco egunkariko artikuluak
 Begoña del Tesori eginiko elkarrizketa. Habe.com.
  Begoña del Tesori eginiko elkarrizketa, Donostiako Beldurrezko eta Fikziozko Zinemaldiaren inguruan
Elkarrizketa: Ezin ditut irakurleak aspertu, ezta nagusiak ere Berria, 2021.11.06

Kategoria:Euskal Herriko zinema kritikariak
Kategoria:Euskal kazetariak
Kategoria:Euskadi Irratiko esatariak
Kategoria:Donostiarrak
Kategoria:Emakume kazetariak
Kategoria:Emakume kritikariak